বড় ঘোষণা! বছরে দু’বার বিনামূল্যে মিলবে রান্নার গ্যাস

নয়া দিল্লি: মহিলাদের মাসিক ২৫০০ টাকা দেওয়ার কথা ঘোষণার পর, ফের নয়া স্কিম চালু করতে চলেছে দিল্লি সরকার (Delhi Sarkar)। বছরে দু’দিন দিল্লিবাসীকে বিনা মূল্যে রান্নার গ্যাস দেওয়ার কথা ঘোষণা করল সরকার।

শুক্রবার দিল্লির নবনির্বাচিত মুখ্যমন্ত্রী রেখা গুপ্তা নির্বাচনী ইস্তেহারে দেওয়া প্রতিশ্রুতি পূরণে লে-আউট প্ল্যান নিয়ে বিভিন্ন দফতরের আধিকারিকদের সঙ্গে বৈঠক করেন। বৈঠক শেষে মুখ্যমন্ত্রী বলেন, ‘সমস্ত দফতরের আধিকারিকদের কাছ থেকে খোঁজ খবর নেওয়া চলছে। আমরা জনগণের কাছে যে প্রতিশ্রুতি দিয়েছি, তা বাস্তবায়ন করতে সর্বাত্মক চেষ্টা করব।’

আরও পড়ুন: মহিলা আইপিএসকে খুনের চেষ্টা, দোষী সাব্যস্ত চার কনস্টেবল

একই সঙ্গে সরকারি তরফে জানানো হয়েছে, হোলি ও দীপাবলির সময় বিনামূল্যে গ্যাস সিলিন্ডার দেওয়া হবে।

উল্লেখ্য ,খাদ্য ও নাগরিক সরবরাহ মন্ত্রী মনজিন্দর সিং সিরসা এদিন দফতরের অন্যান্য আধিকারিকদের সঙ্গে বৈঠক করেন। তিনি জানান, বিজেপির তরফ থেকে প্রকাশিত এক ইস্তেহারে হোলি ও দীপাবলির সময় দিল্লির মানুষকে বিনামূল্যে সিলিন্ডার সরবরাহ করার উল্লেখ রয়েছে। এই মর্মে একটি নীলনকশা তৈরির নির্দেশও দেওয়া হয়েছে।’ তিনি আরও জানান, ‘৫০০ টাকা মূল্যে আরও ১০টি সিলিন্ডার দেওয়া হবে। আসন্ন দিন দুয়েকের মধ্যেই এ বিষয়ে চূড়ান্ত সিদ্ধান্ত নেওয়া হবে।’